
Hrvatska komedija „Sedmo nebo”, rediteljke i scenaristkinje Jasne Nanut dostupna je na Max striming platformi. Premijera na HBO kanalu će biti 6. juna u 20:00h. 

Ostavljanje žene i novi početak treba dobro izvežbati! Nino Radman (Krešimir Mikić),  je čovek sa previše žena i premalo vremena, hodajući recept za katastrofu. Pokušavajući da prizna ženi (Iva Mihalić) da se zaljubio u drugu (Iva Jerković Oreški), traži pomoć „stručnjaka“ čiji ga saveti vode u još veći haos. U strahu od žene, Ninova paranoja raste sve više, a on se pretvara u tempiranu bombu. Ova komedija neočekivanih obrta otkriva da li će doživeti uspeh ili neuspeh, pri čemu je samo jedna stvar veća od Ninovih problema – njegov pritisak.

„U životu nam generalno nedostaje smeha, pogotovo u ovim političko korektnim vremenima kada smo prisiljeni da pazimo na svaku reč, i zato me baš veseli što je „Sedmo nebo“ putem Max striming usluge sada dostupno i u regionu. Kao što je to često slučaj u komedijama, u „Sedmom nebu“ je sve naopako, ono što je nekad bila Almodovarova žena na ivici nervnog sloma, danas je muškarac. Međutim, dok pokušava da dosegne sedmo nebo, glavni lik Nino se sve više zapetljava u sopstvene laži, a sa svakim novim pokušajem da prizna ženi gorku istinu, ulazi u sve veći strah od nje. Muški gledaoci iz Zagorja koji su se u njemu prepoznali rekli su da ovo nije komedija već horor, dakle - gledati na ličnu odgovornost“ – izjavila je rediteljka i scenaristkinja Jasna Nanut.

Ovaj šarmantni film o čoveku na ivici nervnog sloma kritičari su proglasili za najslađe ostvarenje novije hrvatske kinematografije.

U glavnim ulogama su Krešimir Mikić, Iva Jerković Oreški, Iva Mihalić, Nikša Butijer, Dejan Aćimović, Petar Ćiritović i Mario Petreković. Rediteljka je Jasna Nanut, producent Hrvoje Osvadić, a zajedno potpisuju scenario filma. 

Na Max-u možete pronaći i veliku bazu ostalih filmova i serija iz lokalne produkcije.


O kompaniji Warner Bros. Discovery 
Warner Bros. Discovery (NASDAQ: WBD) je vodeća globalna kompanija iz područja medija i zabave, koja stvara i distribuira najdiferenciraniji i najpotpuniji svetski portfolio sadržaja i brendova kada je reč o televiziji, filmu i strimingu. Prisutni u više od 220 zemalja i teritorija i na 50 jezika, Warner Bros. Discovery inspiriše, informiše i zabavlja publiku širom sveta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posetite http://www.wbd.com.

O Max-u
Max je striming platforma kompanije Warner Bros. Discovery koja nudi sadržaj vrhunskog kvaliteta za čitavo domaćinstvo. Sa svojim personaliziranim korisničkim iskustvom koje donosi jedinstvene priče, od najboljih neisceniranih do napisanih sadržaja vrhunskog kvaliteta, Max je glavna destinacija za HBO Originals, Warner Bros. filmove, Max Originals, DC univerzum, čarobnjački svet Hari Potera, kao i za proširenu ponudu sadržaja za decu i porodicu brendova poput Cartoon Networka i Discovery Kids, animirane sadržaje za odrasle iz Adult Swima te najbolje programe iz područja hrane, doma, reality serija, životnog stila i dokumentaraca vodećih brendova poput  Discovery Channela, Discovery Home & Healtha, ID-a i mnogo više, sve na jednom mestu. Platforma je lansirana na području SAD-a u maju 2023. godine, te na 39 teritorija širom Latinske Amerike i na Karibima 27. februara ove godine.

HBO Adria d.o.o.
Klara Vragolov
klara.vragolov@wbd.com
image1.jpeg




image2.png




